smcproject/ml-wiki-sentences huggingface dataset:
ലിബിയൻ ആഭ്യന്തരയുദ്ധം (2011) ഇംഗ്ലീഷ് വിലാസം https://ml.wikipedia.org/wiki/Libyan_Civil_War_(2011) ഇംഗ്ലീഷ് വിലാസം https://ml.wikipedia.org/wiki/2011_Libyan_civil_war
ലിബിയൻ ഭരണകൂടത്തിനെതിരെ പാശ്ചാത്യശക്തികളുടെ സഹായത്തോടെ ലിബിയൻ ജനത ജനാധിപത്യാവകാശങ്ങൾക്കായി നടത്തിയ ആഭ്യന്തര പ്രക്ഷോഭമാണ് ലിബിയൻ ആഭ്യന്തരയുദ്ധം .
(കാലയളവ്: ഫെബ്രുവരി15  – ഒക്ടോബർ 23, 2011 (8 മാസവും, 8 ദിവസവും).
അറബ് സ്വാതന്ത്ര്യ പ്രക്ഷോഭങ്ങളിൽ ഏറ്റവും രക്തരൂഷിതമായ പോരാട്ടമാണ് ലിബിയയിൽ എട്ടുമാസക്കാലം സംഭവിച്ചത്.
ഉത്തരാഫ്രിക്കൻ രാജ്യമായ ലിബിയയുടെ മുൻ ഭരണാധികാരിയായിരുന്നു മുമദ് അബു മിൻയാർ അൽ-ഗദ്ദാഫി .
1951 -ൽ സ്വാതന്ത്ര്യം ലഭിച്ചതിനു ശേഷം ലിബിയയിലെ രാജാവായിരുന്ന ഇദ്രീസിനെതിരെ 1969 -ൽ പട്ടാള വിപ്ലവം നടത്തി അധികാരമേറ്റെടുത്തതു മുതൽ 42 വർഷക്കാലമാണ് ഇദ്ദേഹം ലിബിയയെ അടക്കി ഭരിച്ചിരുന്നത്.
ഗദ്ദാഫിയുടെ ജനദ്രോഹപരമായ നടപടികളാലാണ് ലിബിയൻ ആഭ്യന്തരകലാപം പൊട്ടിപ്പുറപ്പെട്ടത്.
അവസാനം അദ്ദേഹം പ്രക്ഷോഭകരാൽ വെടിയേറ്റു മരിച്ചു .
ഗദ്ദാഫിയുടെ അന്ത്യത്തോടെയാണ് ലിബിയൻ ആഭ്യന്തരയുദ്ധം അവസാനിച്ചത്.
2011 ആദ്യം ടുണീഷ്യയിൽ പൊട്ടിപ്പുറപ്പെട്ട അറബ് വസന്തത്തിന്റെ ഭാഗമായ ജനരോഷമാണ് ലിബിയയിൽ ഗദ്ദാഫിയുടെ അന്ത്യത്തിനു തുടക്കമിട്ടത്.
ഭരണകാലഘട്ടത്തിൽ ഗദ്ദാഫി പിന്നീട് പാശ്ചാത്യ സാമ്രാജ്യത്വത്തോടുള്ള എതിർപ്പിന്റെയും അറബ് ദേശീയതയുടെയും വക്താവായി മാറി.
ലിബിയയിലെ എണ്ണവ്യവസായം ദേശസാൽക്കരിക്കുക വഴി ഗദ്ദാഫി പാശ്ചാത്യശക്തികളുടെ അപ്രീതി പിടിച്ചു പറ്റി.
ആദ്യകാലം മുതൽ പ്രഷോഭം പൊട്ടിപ്പുറപ്പെടും വരെയും ഗദ്ദാഫിയുടെ ഭരണനടപടികളിൽ ജനങ്ങൾ രോഷാകുലരായിരുന്നു.
സാമാന്യബോധത്തിന്റെ അതിരുകൾ ലംഘിച്ചു കൊണ്ടുള്ള ഗദ്ദാഫിയുടെ പ്രവർത്തനങ്ങൾ ജനങ്ങളിൽ അസംതൃപ്തിയുളവാക്കി.
മകനായ സൈഫൽ ഇസ്ലാമിനെ അടുത്ത ഭരണാധികാരിയാക്കി മാറ്റുവാനുള്ള ശ്രമങ്ങൾ ഗദ്ദാഫി നടത്തിയിരുന്നു.
ഇതിനെല്ലാമെതിരെയുള്ള ജനരോഷം ശക്തമായി കലാപം പൊട്ടിപ്പുറപ്പെട്ടു.
ശക്തമായ കലാപത്തിലും ഗദ്ദാഫി തന്റെ അധികാരത്താൽ ചെറുത്തുനിൽക്കുകയാണ് ചെയ്തത്.
1996-ൽ ഉണ്ടായ ജയിൽകലാപത്തിൽ ആയിരം തടവുകാരെ ഗദ്ദാഫിയുടെ സൈന്യം വെടിവെച്ചുകൊന്നു .
ഇതിനെതിരെ ശബ്ദമുയർത്തിയ അഭിഭാഷകൻ ഫാത്തി ടെർബിലിനെ തടവിലാക്കിയതിൽ പ്രതിഷേധിച്ച് ജനങ്ങൾ സമാധാനപരമായി പ്രഷോഭം ആരംഭിച്ചു.
ജനങ്ങൾ ഗദ്ദാഫി ഭരണത്തിനെതിരാണെന്നു മനസ്സിലാക്കിയ ഭരണകൂടത്തിലെ പല ഉന്നതരും ഈ സമയത്ത് അദ്ദേഹത്തെ തള്ളിപ്പറയുകയും രാജിവെച്ച് സമരക്കാർക്കു പിന്തുണ പ്രഖ്യാപിക്കുകയും ചെയ്തു.
മാധ്യമപ്രവർത്തനത്തിനും അഭിപ്രായസ്വാതന്ത്ര്യത്തിനും ലിബിയയിൽ ഗദ്ദാഫി നിരോധനമേർപ്പെടുത്തി.
ഇസ്‌ലാമിക സംഘടനാപ്രവർത്തകരെ രാജ്യത്ത് നിരോധിക്കുകയും തന്റെ വിമർശകരെ അടിച്ചമർത്തുകയും ചെയ്തു.
കൂടാതെ രാജ്യത്ത് രാഷ്ട്രീയപ്രവർത്തനത്തിനു പൂർണ്ണ നിരോധനം ഏർപ്പെടുത്തുകയും ചെയ്തു.
2011 ഫെബ്രുവരി 15 മുതൽ ലിബിയയിലെ രണ്ടാമത്തെ വലിയ നഗരമായ ബെൻഗാസിയിൽ വിമതർ ആദ്യമായി തങ്ങളുടെ മുന്നേറ്റം ആരംഭിച്ചു.
കലാപത്തിന്റെ ആദ്യഘട്ടങ്ങളിൽ പ്രക്ഷോഭകരെ പട്ടാളത്തെ ഉപയോഗിച്ച് നേരിട്ട ലിബിയയും ഗദ്ദാഫിയും രാജ്യത്തിനകത്തുനിന്നും പുറത്തുനിന്നും ആരോപണങ്ങളും സമ്മർദ്ദങ്ങളും നേരിടേണ്ടി വന്നു.
സൈനികാക്രമണം തുടർന്നാൽ നടപടി സ്വീകരിക്കുമെന്ന്  ലിബിയയ്ക്ക് അമേരിക്ക മുന്നറിയിപ്പ് നൽകി.
ഈ കാലയളവിൽ ലിബിയയിലെ ഇന്ത്യൻ അംബാസഡർ രാജിവെച്ചിരുന്നു.
അറബ് ലീഗിലെ അംബാസഡർ സമരക്കാർക്കൊപ്പം ചേരുകയും നീതിന്യായ മന്ത്രി രാജി വെയ്ക്കുകയും ചെയ്തു.
പ്രക്ഷോഭം ആരംഭിച്ച് ഏഴാം ദിവസം ബെൻഗാസിയുൾപ്പെടെ വൻനഗരങ്ങൾ പലതും പ്രക്ഷോഭകർ കൈയ്യടക്കിയതായി മനുഷ്യാവകാശ സംഘടനയായ ഇൻറർനാഷണൽ ഫെഡറേഷൻ ഫോർ ഹ്യൂമൻ റൈറ്റ്‌സ് പാരീസിൽ പ്രഖ്യാപിച്ചു.
കലാപത്തിൽ ഇതു വരെ നാനൂറോളം പേർ കൊല്ലപ്പെട്ടതായി ഈ സംഘടന അറിയിച്ചു.
ലിബിയ ആഭ്യന്തരയുദ്ധത്തിലേക്ക് അടുത്തുകൊണ്ടിരിക്കുകയാണെന്ന് ഗദ്ദാഫിയുടെ മകൻ സയ്ഫ് അൽ ഇസ്‌ലാം മുന്നറിയിപ്പ് നല്കി.
വിദേശികളായ 2500 തൊഴിലാളികളെ പ്രക്ഷോഭകർ ഡർനാ നഗരത്തിൽ വീട്ടുതടങ്കലിലാക്കി.
ലിബിയയിലെ തങ്ങളുടെ അംബാസഡറെ വിളിച്ചുവരുത്തി ബ്രിട്ടൻ ആശങ്കയറിയിച്ചു.
അടിസ്ഥാന സ്വാതന്ത്ര്യം മാനിച്ച് സമരം അടിച്ചമർത്താൻ ശ്രമിക്കരുതെന്ന് ഐക്യരാഷ്ട്രസഭാ സെക്രട്ടറി ജനറൽ ബാൻ കി മൂൺ അറബ് രാഷ്ട്രത്തലവന്മാരോട് ആവശ്യമുന്നയിച്ചിരുന്നു.
2011 മാർച്ച് 17-ന് ജനങ്ങളുടെ സുരക്ഷ ഉറപ്പുവരുത്തുവാനായി ലിബിയയിൽ ഐക്യരാഷ്ട്ര സഭ വ്യോമനിരോധനം പ്രഖ്യാപിച്ചു.
ലിബിയൻ പ്രക്ഷോഭത്തിനെതിരെ ഗദ്ദാഫി സൈന്യം നടപ്പിലാക്കുന്ന കടന്നാക്രമണം അവസാനിപ്പിക്കാൻ ഐക്യരാഷ്ട്രസഭ പാശ്ചാത്യരാജ്യങ്ങൾക്ക് അനുമതി നൽകിയതിനു തൊട്ടു പിന്നാലെ തന്നെ ഗദ്ദാഫി ഭരണകൂടം വെടിനിർത്തൽ പ്രഖ്യാപിച്ചു.
എന്നാൽ പ്രസ്തുത തീരുമാനത്തിനെതിരായി മാർച്ച് 20-ന് ഗദ്ദാഫി സൈന്യം വിമതരുടെ ആസ്ഥാനമായ ബെൻഗാസി നഗരത്തിൽ ആക്രമണം അഴിച്ചുവിട്ടു.
ഇതിൽ 94 പേരോളം കൊല്ലപ്പെടുകയും ചെയ്തു.
ഈ സംഭവത്തിനു പിന്നാലെയാണ് ലിബിയയിൽ പാശ്ചാത്യസഖ്യസേന സൈനികനടപടികൾ ആരംഭിച്ചത്.
അന്നേദിവസം വൈകിട്ട് ഫ്രാൻസിന്റെ യുദ്ധവിമാനങ്ങൾ ആക്രമണത്തിന് ആരംഭം കുറിച്ചു.
ഇതിൽ ഗദ്ദാഫിയുടെ അനവധി സൈനിക കവചിതസൈനികവാഹനങ്ങളും ടാങ്കുകളും നാശത്തിലമർന്നു.
വിമതപക്ഷത്തെ നേരിട്ട സൈന്യത്തിനെതിരെ മാർച്ച് 19 മുതൽ ഐക്യരാഷ്ട്രസഭയുടെ അംഗീകാരത്തോടെ അമേരിക്കയും ബ്രിട്ടനും ഫ്രാൻസും സംയുക്ത വ്യോമാക്രമണം ആരംഭിച്ചു.
മാർച്ച് മധ്യത്തിൽ വെടിനിർത്തൽ നടപ്പാക്കണമെന്ന അന്താരാഷ്ട്രനിർദ്ദേശം ഗദ്ദാഫിയുടെ സൈന്യം നിരസിച്ചു.
തുടർന്ന് ലിബിയക്കെതിരെ പാശ്ചാത്യ സഖ്യസേന കടൽ, വ്യോമമാർഗങ്ങളിലൂടെ അതിശക്തമായി ആക്രമണം തുടങ്ങി.
ഈ ആക്രമണത്തിൽ 64 പേർ കൊല്ലപ്പെടുകയും നിരവധി പേർക്ക് പരിക്കേൽക്കുകയും ചെയ്തു.
അമേരിക്ക, ബ്രിട്ടൻ, ഫ്രാൻസ് എന്നീ രാജ്യങ്ങളുടെ നേതൃത്വത്തിലാണ് ശക്തമായ ഈ ആക്രമണം ഉണ്ടായത്.
ലിബിയൻ തീരത്തേക്ക് 110 മിസൈലുകൾ പാശ്ചാത്യശക്തികൾ വർഷിച്ചിരുന്നു.
ഓപ്പറേഷൻ ഒഡീസ്സിഡോൺ എന്നാണ് ഈ ആക്രമണത്തിനു പേരിട്ടത്.
കാനഡ, ഇറ്റലി എന്നീ രാജ്യങ്ങളും ഇതിൽ സജീവമായിരുന്നു.
40 ബോംബുകൾ യു.എസ്. വിമാനങ്ങൾ ലിബിയയിൽ വർഷിച്ചതായി സ്ഥിരീകരിച്ചിരുന്നു.
ഈ നടപടികൾക്ക് പ്രതികാരമെന്നവണ്ണം ഗദ്ദാഫി സൈന്യം ആണവായുധം പ്രയോഗിച്ചേക്കാൻ സാധ്യതയുണ്ടെന്ന് ലിബിയൻ പ്രതിപക്ഷം ആശങ്ക പ്രകടിപ്പിക്കുകയും ചെയ്തു.
കൊട്ടാരവും അന്താരാഷ്ട്ര വിമാനത്താവളവും സംരക്ഷിക്കാൻ ഗദ്ദാഫിയുടെ അനുയായികൾ മനുഷ്യച്ചങ്ങല തീർത്തിരുന്നു.
മാർച്ച് 20-ന് പുലർച്ചെ 110 ടോമഹോക് മിസൈലുകൾ അമേരിക്കൻ യുദ്ധക്കപ്പലുകളും ബ്രിട്ടീഷ് അന്തർവാഹിനികളും സംയുക്തമായി ഗദ്ദാഫിസേനയുടെ നിയന്ത്രണത്തിലായിരുന്ന ലിബിയയുടെ തീരത്തേക്ക് വർഷിച്ചു.
തന്മൂലം തീരത്തുണ്ടായിരുന്ന ഗദ്ദാഫിയുടെ ഇരുപതിലേറെ വ്യോമപ്രതിരോധസംവിധാനങ്ങൾ തകർന്നതായി യു.എസ്. സൈന്യം വ്യക്തമാക്കി.
തൽസമയം ട്രിപ്പോളിയിലെ ഗദ്ദാഫി ആസ്ഥാനത്തിനു നേരെയും ബോംബാക്രമണങ്ങൾ നടന്നു.
തലസ്ഥാനനഗരമായ ട്രിപ്പോളിയിൽ മാർച്ച് 21-ന് പാശ്ചാത്യസേന മിസൈൽ ആക്രമണം നടത്തി ഗദ്ദാഫിയുടെ സേനാകേന്ദ്രത്തിലെ കെട്ടിട സമുച്ചയം തകർത്തു.
ഇത് ഗദ്ദാഫിയുടെ ട്രിപ്പോളിയിലെ സ്വകാര്യ വസതിക്കടുത്തായാണ്.
തുടർന്ന് മാർച്ച് 31-ന് ആക്രമണത്തിന്റെ സൈനിക നേതൃത്വം പാശ്ചാത്യ സഖ്യസേനയായ നാറ്റോ ഔപചാരികമായി ഏറ്റെടുത്തു.
പാശ്ചാത്യസേനയുടെ ഈ നടപടികളിൽ അന്താരാഷ്ട്രസമൂഹം വ്യാപകമായ എതിർപ്പ് പ്രകടിപ്പിച്ചു.
അന്താരാഷ്ട്ര ചട്ടങ്ങൾ ലംഘിച്ചുള്ള നടപടികളിൽ ഇന്ത്യയടക്കമുള്ള രാജ്യങ്ങൾ അപലപിച്ചു.
ലിബിയൻ സൈന്യത്തിന്റെ അടിച്ചമർത്തലുകൾ തുടരുന്നതിനിടെ ലിബിയൻ പട്ടണങ്ങളിൽ നിന്ന് ഗദ്ദാഫി സൈന്യത്തെ പിൻവലിക്കുകയാണെങ്കിൽ 2011 ഏപ്രിൽ 1-ന് ഉപാധികളോടെയുള്ള വെടിനിർത്തലിന് തയ്യാറാണെന്ന് വിമതർ പ്രഖ്യാപനം നടത്തി.
സമാധാനപരമായി പ്രതിഷേധിക്കുവാൻ അനുവദിക്കണമെന്ന ഉപാധിയും വിമതപക്ഷം മുന്നോട്ടുവെച്ചു.
സൈന്യത്തെ പിൻവലിക്കുകയും അഭിപ്രായ സ്വാതന്ത്ര്യം നൽകുകയും ചെയ്താൽ  വെടിനിർത്തലാവാമെന്ന് ബെൻഗാസി നഗരത്തിൽ പ്രതിപക്ഷ നേതാവ് മുസ്തഫ അബ്ദുൾ ജലീൽ അറിയിച്ചു.
എന്നാൽ ഈ സാഹചര്യത്തിൽ പ്രസിഡന്റ് മുഅമർ ഗദ്ദാഫിയുടെ പക്ഷത്തുള്ള കൂടുതൽ പേർ കൂറു മാറുകയും വിമതരുമായി ചർച്ചയ്ക്ക് തയ്യാറാണെന്നു ഗദ്ദാഫിയുടെ മക്കൾ അറിയിക്കുകയും ചെയ്തു.
ഗദ്ദാഫിയുടെ സൈന്യം വിമതരുടെ നിയന്ത്രണത്തിലായിരുന്ന റാസ് ലനൂഫ്, ബിൻ ജവാദ് എന്നീ പട്ടണങ്ങൾ തിരിച്ചുപിടിച്ചു.
വിദേശകാര്യമന്ത്രി മൂസ കൗസ കൂറു മാറി വിമതർക്കൊപ്പം ചേർന്നു.
ഇത് ഗദ്ദാഫിക്ക് വൻ തിരിച്ചടിയേൽപ്പിച്ചു.
ഗദ്ദാഫി സേനയും വിമതരും തമ്മിൽ എണ്ണസമൃദ്ധമായ ബ്രെഗ നഗരത്തിനു പുറത്ത് രൂക്ഷമായ പോരാട്ടം നടക്കുന്നതായി ഈ അവസരത്തിൽ അൽ ജസീറ ടി.വി. വാർത്തകൾ പുറത്തുവിട്ടിരുന്നു.
കൂടാതെ വിമതർ പിടിച്ചെടുത്ത മിസ്രറ്റ നഗരത്തിലും  ടാങ്കുകളും ഗ്രനേഡും പീരങ്കിയുമുപയോഗിച്ച്  സൈന്യവുമായി വിമതർ കനത്ത പോരാട്ടം നടത്തി.
മുൻ വിദേശകാര്യ മന്ത്രിയും ഐക്യരാഷ്ട്രസഭയുടെ പ്രതിനിധിയായി നാമനിർദ്ദേശം ചെയ്യപ്പെട്ടിരുന്നതുമായ അലി അബ്‌ദെസലാം ട്രെക്കി ഈ സമയത്ത് ലിബിയയിൽ നിന്നും ഈജിപ്തിലേക്ക് നാടു കടന്നു.
പാർലമെന്റ് സ്​പീക്കറും ഗദ്ദാഫിയുടെ രഹസ്യാന്വേഷണ വിഭാഗം തലവനും വിമതർക്കൊപ്പം ചേർന്ന് ടുണീഷ്യയിലേക്ക് തിരിച്ചു.
ലിബിയാസ് പോപ്പുലർ കമ്മിറ്റിയുടെ തലവൻ മുഹമ്മദ് അബു അൽ ഖാസിം അൽ സവിയും വിമതർക്കൊപ്പം ചേർന്നു.
മേയ് 1-ന് നാറ്റോയുടെ വ്യോമാക്രമണത്തിൽനിന്നും ഗദ്ദാഫി രക്ഷപെടുകയും അദ്ദേഹത്തിന്റെ ഇളയ മകൻ സെയ്ഫ് അൽ അറബ് ഈ ആക്രമണത്തിൽ മരിക്കുകയും ചെയ്തു.
2011 ജൂൺ 8-ന് ഗദ്ദാഫി ഉടൻതന്നെ ലിബിയൻ പ്രസിഡന്റ് സ്ഥാനം ഒഴിയണമെന്ന് അമേരിക്കൻ പ്രസിഡന്റ് ബറാക് ഒബാമ ആവശ്യമുന്നയിച്ചിരുന്നു.
2011 ജൂലൈ 2-ന് ലിബിയയിലെ നാറ്റോയുടെ വ്യോമാക്രമണം 100 ദിവസം പിന്നിട്ട നാളുകളിൽ യൂറോപ്പിലെയും മെഡിറ്ററേനിയനിലെയും രാജ്യങ്ങൾ ഈ നടപടികൾക്ക് ശക്തമായ തിരിച്ചടി സ്വീകരിക്കേണ്ടി വരുമെന്ന് ഗദ്ദാഫി അന്ത്യശാസന നൽകിയിരുന്നു.
ട്രിപ്പോളിയിലെ ഒരു ചത്വരത്തിൽ ഗദ്ദാഫി ജനസാഗരത്തോടായി പ്രസംഗത്തിൽ പറഞ്ഞതാണിക്കാര്യം.
ജൂലൈയോടെ വിമതപക്ഷം രാജ്യത്തിന്റെ ഭൂരിഭാഗവും പിടിച്ചെടുത്തു.
ലിബിയൻ ആഭ്യന്തരപ്രശ്‌നം ചർച്ച ചെയ്യാൻ തുർക്കിയിലെ ഇസ്താംബുളിൽ ജൂലൈ 15-ന് ചേർന്ന അന്താരാഷ്ട്ര യോഗം വിമതരുടെ ദേശീയ പരിവർത്തന സമിതിക്ക് അംഗീകാരം നൽകി.
തുടർന്ന് ജൂലൈ 28-ന് വിമത സേനയുടെ മേധാവി ജനറൽ അബ്ദുൾ ഫത്താ യൂനസ് ഗദ്ദാഫിയുടെ സൈനികാക്രമണത്തിൽ കൊല്ലപ്പെട്ടു.
ഓഗസ്റ്റിൽ തലസ്ഥാന നഗരമായ ട്രിപ്പോളിയിൽ വിമത സേന പ്രവേശിക്കുകയും ഗദ്ദാഫിയുടെ ഭരണസിരാകേന്ദ്രമായ അൽ അസീസിയ പിടിച്ചെടുക്കുകയും ചെയ്തു.
ഇവിടെ നിന്നും കിലോമീറ്ററുകൾ നീളമുള്ള തുരങ്കം വഴി ഗദ്ദാഫി രക്ഷപ്പെട്ടു.
അതിനാൽ വിമതസേനയയ്ക്കു ഗദ്ദാഫയെ കണ്ടെത്താൻ സാധിച്ചില്ല.
ഇതേസമയം ഗദ്ദാഫി ജന്മനാടായ സിർത്തിൽ ഒളിച്ചിരിപ്പുണ്ടെന്നും എന്നാൽ അയൽരാജ്യത്തേക്ക് കടന്നതായും വാർത്തകൾ പരന്നു.
ബൊദൂവിയൻ ഗോത്രവിഭാഗത്തിൽപ്പെട്ടവർ സ്വന്തം നേതാവിനെ സംരക്ഷിച്ചുപോന്നതിനാൽ ലിബിയയിലെ ഏറെക്കുറെ പ്രദേശങ്ങളും വിമതരുടെ പിടിയിലായിട്ടും സിർത്തിലെ പോരാട്ട വീര്യം കൈമോശം വരാതെ അവർ കാത്തുസൂക്ഷിച്ചു.
ഗദ്ദാഫിയുടെ അന്ത്യം
അരവർഷത്തിലധികം നീണ്ട പ്രക്ഷോഭത്തിനൊടുവിൽ മക്കളിൽ ചിലർ കൊല്ലപ്പെടുകയും ഗദ്ദാഫിയും കുടുംബവും ഒളിവിലാകുകയും ചെയ്തു.
ഈ അവസരത്തിലും ഗദ്ദാഫി കീഴടങ്ങുവാനോ രാജ്യം വിടുവാനോ അനുരഞ്ജനത്തിനോ തയ്യാറായിരുന്നില്ല.
സെപ്റ്റംബർ 15-നാണ് ഗദ്ദാഫിയുടെ ജൻമനാടായ സിർത്തിൽ പ്രക്ഷോഭകർ ആക്രമണം തുടങ്ങിയത്.
തുടർന്ന് 42 വർഷക്കാലം ലിബിയയെ അടക്കി ഭരിച്ച ഗദ്ദാഫി ദേശീയ പരിവർത്തന സേന നടത്തിയ ആക്രമണത്തിൽ തലയ്ക്ക് വെടിയേറ്റ് സിർത്തിൽ വച്ച് 2011 ഒക്ടോബർ 20-ന് കൊല്ലപ്പെട്ടു .
ഗദ്ദാഫിയുടെ മൃതദേഹം അടക്കം ചെയ്യുന്നതു സംബന്ധിച്ച് തീരുമാനം ഉണ്ടാകാത്തതിനാൽ ലിബിയൻ നഗരമായ മിസ്രാത്തയിലെ ഒരു ചന്തയോടൊപ്പമുള്ള കോൾഡ് സ്റ്റോറേജിലാണ് അദ്ദേഹത്തിന്റെയും മകൻ മുതാസിമിന്റെയും മൃതദേഹങ്ങൾ സൂക്ഷിച്ചിരുന്നത്.
മൃതദേഹം പോസ്റ്റ്മോർട്ടം നടത്തില്ലെന്ന് സൈനികവക്താക്കൾ പ്രഖ്യാപിച്ചിരുന്നു.
ഗദ്ദാഫി ഉൾപ്പെട്ടിരുന്ന ഗോത്രസമൂഹം ഗദ്ദാഫിയുടെയും മകന്റെയും മൃതദേഹങ്ങൾ വിട്ടുകിട്ടുവാൻ ആഗ്രഹം അറിയിച്ചെങ്കിലും അദ്ദേഹത്തിന്റെ നാമത്തിൽ സ്മാരകം ഉയരുവാനുള്ള സാധ്യത മൂലം ദേശീയ പരിവർത്തന വേദി കബറടക്കം രഹസ്യമാക്കി നടത്തുവാൻ തയ്യാറായി.
ഗദ്ദാഫിയുടെ അഞ്ചാമത്തെ മകനും ലിബിയയുടെ ദേശീയ സുരക്ഷാ ഉപദേഷ്ടാവും സൈനിക ഉന്നത ഉദ്യോഗസ്ഥനുമായിരുന്നു മുതാസിമും അദ്ദേഹത്തോടൊപ്പം അവസാനം വരെയുണ്ടായിരുന്നു.
നാറ്റോയുടെ ആക്രമണത്താൽ വാഹനവ്യൂഹത്തിൽ നിന്നും വഴി തെറ്റിയ മുതാസിമും കഴുത്തിൽ വെടിയേറ്റ് കൊല്ലപ്പെട്ടിരുന്നു.
എട്ടുമാസവും എട്ടുദിവസവും നീണ്ട ലിബിയൻ ആഭ്യന്തരയുദ്ധം ഗദ്ദാഫിയുടെ അന്ത്യത്തോടെ ഒക്ടോബർ 20-ന് അവസാനിച്ചു.
2011 ഒക്ടോബർ 27-ന് ഐക്യരാഷ്ട്രസഭ ലിബിയയിൽ പ്രഖ്യാപിച്ചിരുന്ന വ്യോമനിരോധനം പിൻവലിച്ചു.
അവലംബം പുറത്തേക്കുള്ള കണ്ണികൾ 2011-ലെ ലിബിയൻ ആഭ്യന്തരയുദ്ധം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Live Blog Al Jazeera Libya Reuters
ലിബേറിയൻ മെഡിറ്ററേനിയൻ ബേസിനിലെ ശിലാചിത്രങ്ങൾ ഇംഗ്ലീഷ് വിലാസം https://ml.wikipedia.org/wiki/Rock_art_of_the_Iberian_Mediterranean_Basin
700ലധികം സ്ഥലങ്ങളിലായി ചിതറിക്കിടക്കുന്ന ചരിത്രാതീത ശിലാചിത്രങ്ങളാണ് ലിബേറിയൻ മെഡിറ്ററേനിയൻ ബേസിനിലെ ശിലാചിത്രങ്ങൾ എന്നറിയപ്പെടുന്നത്.
ഇവയെല്ലാം ചേർത്ത് 1998 ൽ യുനെസ്കോ ലോകപൈതൃകസ്ഥാനമായി പ്രഖ്യാപിച്ചു.
ഈ സ്ഥലങ്ങളെല്ലാം സ്പെയിനിന്റെ കിഴക്കൻ പ്രദേശത്താണുള്ളത്.
അപ്പർ പാലിയോലിത്തിക് , കൂടുതലും മെസോലിത്തിക് , ശിലായുഗ കാലഘട്ടത്തിലെ ശിലകളാണിവ.
മനുഷ്യരുടെയും മൃഗങ്ങളുടെയും ചെറിയ ചിത്രങ്ങളാണ് ഇവയിൽ മിക്കതും.
ഏറ്റവും കൂടുതൽ കാലത്തെ അതിജീവിച്ചവയാണിവ.
ഇത്തരം ചിത്രങ്ങൾ ഏറ്റവും കൂടുതൽ കാണപ്പെടുന്നത് യൂറോപ്പിലാണ്.
മെഡിറ്ററേനിയൻ ബേസിൻ എന്ന സ്ഥലത്താണ് കൂടുതൽ ചിത്രങ്ങളും കാണപ്പെടുന്നത്.
ചില സൈറ്റുകൾ കടലോരത്തും കാണപ്പെടുന്നു.
കൂടുതൽ സൈറ്റുകളും അറഗോൺ, കാസ്റ്റിലെ-ലാ മൻച എന്നീ പ്രദേശങ്ങളിലാണ്.
ഇത് സാധാരണയായി ലെവന്റൈൻ ആർട്ട് (കിഴക്കൻ സ്പെയിനിൽ നിന്ന് എന്നാണിതിനർത്ഥം) എന്നറിയപ്പെടുന്നു ചിത്രശാല ഗുഹാചിത്രങ്ങളും അവകാണപ്പെടുന്ന സ്ഥലങ്ങളും അവലംബങ്ങൾ
ലിബിക്കോ-ബെർബർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ലിബിക്കോ-ബെർബർ അക്ഷരമാല അല്ലെങ്കിൽ ലിബിക് അക്ഷരമാല ബിസി ഒന്നാം സഹസ്രാബ്ദത്തിൽ വടക്കേ ആഫ്രിക്കയിലെയും കാനറി ദ്വീപുകളിലെയും വിവിധ ബെർബർ ജനതകൾ പുരാതന വടക്കേ ആഫ്രിക്കയിലെ നുമിഡിയൻ ഭാഷ പോലെയുള്ള ബെർബർ ഭാഷയുടെ പുരാതന ഇനങ്ങൾ എഴുതാൻ ഉപയോഗിച്ച ഒരു അബ്ജദ് എഴുത്ത് സമ്പ്രദായമാണ്
ലിബെല്ലുല ഇംഗ്ലീഷ് വിലാസം https://ml.wikipedia.org/wiki/Libellula
നീർമുത്തൻ കുടുംബത്തിൽപ്പെട്ട ഒരു കല്ലൻതുമ്പി ജനുസ്സാണ് ലിബെല്ലുല (Libellula).
ഉത്തരാർദ്ധഗോളത്തിലെ മധ്യോഷ്ണമേഖലകളിലാണ് ഇവ കാണപ്പെടുന്നത്.
വടക്കേ അമേരിക്കയിൽ ഇവ ധാരാളമായി കാണപ്പെടുന്നു.
അവലംബം പുറം കണ്ണികൾ Libellula എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Libellula എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ലിബറേഷൻ ഓഫ് പീറ്റർ ഇംഗ്ലീഷ് വിലാസം https://ml.wikipedia.org/wiki/Liberation_of_Peter_(Murillo) Liberation of Peter (1665-1667) by Bartolomé Esteban Murillo
1665-1667 കാലഘട്ടത്തിൽ ബാർട്ടോലോം എസ്റ്റെബാൻ മുറില്ലോ വരച്ച ക്യാൻവാസ് പെയിന്റിംഗാണ് ലിബറേഷൻ ഓഫ് പീറ്റർ .
ഈ ചിത്രം ഇപ്പോൾ സെന്റ് പീറ്റേഴ്‌സ്ബർഗിലെ ഹെർമിറ്റേജ് മ്യൂസിയത്തിൽ സൂക്ഷിച്ചിരിക്കുന്നു.
സെവില്ലെയിലെ ഹെർമണ്ടാഡ് ഡി ലാ കാരിഡാഡിന് (ബ്രദേഴ്സ് ഓഫ് ചാരിറ്റി) വേണ്ടി ആർട്ടിസ്റ്റ് വരച്ച എട്ട് സൃഷ്ടികളിൽ ഒന്നായിരുന്നു ഇത്.
ഈ എട്ടിൽ നാലെണ്ണം മാത്രമാണ് ഇപ്പോഴും സ്‌പെയിനിൽ ഉള്ളത്, അതായത് ദ മിറക്കിൾ ഓഫ് ദ ലോവ്സ് ആൻഡ് ഫിഷസ് , മോസസ് അറ്റ് ദ റോക്ക് ഓഫ് ഹോറെബ് , സെന്റ് എലിസബത്ത് ഓഫ് ഹംഗറി , സെന്റ് ജോൺ ഓഫ് ഗോഡ് .
ഹെർമിറ്റേജ് സൃഷ്ടിയും ബാക്കിയുള്ള മൂന്നെണ്ണവും (അബ്രഹാം വെൽകമിങ് ത്രീ ഏഞ്ചൽസ് - നാഷണൽ ഗാലറി ഓഫ് കാനഡ; ലണ്ടനിലെ നാഷണൽ ഗാലറിയിലെ ക്രൈസ്റ്റ് ഹീലിങ് ദ പാരാലൈറ്റിക് അറ്റ് ദ പൂൾ ഓഫ് ബെഥെസ്ദ; ദി റിട്ടേൺ ഓഫ് ദി പ്രൊഡിഗൽ സൺ - നാഷണൽ ഗാലറി ഓഫ് ആർട്ട്, വാഷിംഗ്ടൺ) 1812-ൽ മാർഷൽ സോൾട്ട് കൊള്ളയടിക്കപ്പെട്ടു.
ലിബിത്തിയ ലബ്‌ഡാക ഇംഗ്ലീഷ് വിലാസം https://ml.wikipedia.org/wiki/Libythea_labdaca
പശ്‌ചിമ-മധ്യ ആഫ്രിക്കയിൽ കാണുന്ന ഒരു ശലഭമാണ് ലിബിത്തിയ ലബ്‌ഡാക (Libythea labdaca) .
ധാരാളം എണ്ണം ഒരുമിച്ച് ദേശാടനം നടത്തുന്നതായി കാണാറുണ്ട്, ഘാനയിൽ ഇങ്ങനെയുള്ള ദേശാടനത്തിൽ നൂറു കോടി എണ്ണം വരെ കണ്ടിട്ടുണ്ട്.
Celtis സ്പീഷിസിലുള്ള ചെടികളിലാണ് ഇവ മുട്ടയിടുന്നത്.
ഉപ-സ്പീഷിസ് Libythea labdaca labdaca (Guinea, Sierra Leone, Liberia, Ivory Coast, Ghana, Togo, Benin, Nigeria, Cameroon, Bioko, Sao Tome Principe, Angola, Democratic Republic of Congo, Uganda, western Kenya, western Tanzania) Libythea labdaca laius Trimen, 1879 (Ethiopia, eastern Kenya, eastern and northern Tanzania, Malawi, Zambia, Angola, Mozambique, eastern Zimbabwe, northern Botswana, South Africa, Swaziland) അവലംബം സ്രോതസ്സുകൾ Kawahara, A. Y. 2006.
Biology of the snout butterflies (Nymphalidae, Libytheinae), Part 1: Libythea Fabricius.
Transactions of the lepidopterological Society of Japan 57:13-33.
പുറത്തേക്കുള്ള കണ്ണികൾ Libytheana page at Tree of Life Archived 2016-08-21 at the Wayback Machine .
This Nymphalidae -related article is a stub.
v t e വിക്കിസ്പീഷിസിൽ Libythea labdaca എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Libythea labdaca എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലിബിയ ( ليبيا Lībiyā pronunciation ⓘ ; Libyan vernacular : Lībya pronunciation ⓘ ; Amazigh : ), officially the Great Socialist People's Libyan Arab Jamahiriya ( الجماهيرية العربية الليبية الشعبية الإشتراكية العظمى Al-Jamāhīriyyah al-ʿArabiyyah al-Lībiyyah aš-Šaʿbiyyah al-Ištirākiyyah al-ʿUẓmā pronunciation ⓘ ), ആഫ്രിക്കാ വൻ‌കരയുടെ വടക്ക് മധ്യധരണ്യാഴിയോടു ചേർന്നു കിടക്കുന്ന തീരദേശ രാഷ്ട്രമാണ്.
ആഫ്രിക്കയിലെ നാലാമത്തെയും ലോകത്തിൽ പതിനേഴാമത്തെയും വലിയ രാഷ്ട്രമായ ലിബിയ മെഡിറ്ററേനിയൻ കടലുമായി ഏറ്റവും കൂടുതൽ തീരം പങ്കിടുന്ന രാജ്യമാണ്.
കിഴക്ക് ഈജിപ്ത് , തെക്കുകിഴക്ക് സുഡാൻ , തെക്ക് ചാഡ് , നൈജർ , പടിഞ്ഞാറ്‌ അൽജീറിയ , ടുണീഷ്യ എന്നിവയാണ് ലിബിയയുടെ അയൽരാജ്യങ്ങൾ.
രാജ്യത്തിന്റെ തൊണ്ണൂറു ശതമാനത്തോളം മരുഭൂമി ആയതിനാൽ ജനസാന്ദ്രത വളരെക്കുറവാണ്.
ട്രിപ്പോളിയാണു തലസ്ഥാനം.
നൈൽ നദിയുടെ പടിഞ്ഞാറുള്ള ലിബു എന്ന ബെർബേറിയൻ ജനവിഭാഗത്തിൽ നിന്നാണ് ലിബിയ എന്ന പേരു ലഭിച്ചത്.
ഇറ്റലി , ഫ്രാൻസ് , ബ്രിട്ടൺ എന്നിവയുടെ കോളനിയായിരുന്ന ലിബിയ ഐക്യരാഷ്ട്ര സഭയുടെ ഇടപെടലിലൂടെ സ്വതന്ത്രമായ ആദ്യ രാജ്യമാണ്.
ഭരണകേന്ദ്രങ്ങൾ
ചരിത്രപരമായി ലിബിയൻ പ്രദേശം മൂന്ന് പ്രവിശ്യകളായി തരം തിരിച്ചിരിക്കുന്നു.
വടക്ക്പടിഞ്ഞാറ് ട്രിപ്പോളിറ്റാനിയ , കിഴക്ക് സൈറെനിക്ക , തെക്ക്പടിഞ്ഞാറ് ഫെസൻ എന്നിവയാണവ.
ഇറ്റാലോ-തുർക്കിഷ് യുദ്ധാന്തരം ഈ പ്രവിശ്യകൾ ഒന്നായി.
1934-ൽ ഇറ്റലി ലിബിയയെ അഞ്ചായി തിരിച്ചു.
ട്രിപ്പോളി, മിസ്രാത്താ, ബെന്ഗാസി, ബായ്ദാ എന്നീ നാല് പ്രവിശ്യകളും ലിബിയൻ മരൂഭൂമിയും ഉൾപ്പെടുന്നവയായിരുന്നു അത് .
സ്വാതന്ത്ര്യാനന്തരം ലിബിയയെ മൂന്ന് ഗവർണ്ണറേറ്റുകളായി ( മുഹാഫസാ ) വിഭജിച്ചു .
1963-ൽ പത്ത് ഗവർണ്ണറേറ്റുകളായി .
അറബിക് പരിഭാഷ ജനസംഖ്യ (2006) ഭൂപ്രദേശം (km 2 ) ന.
ഭൂപടത്തിൽ البطنان അൽ ബുതാൻ 159,536 83,860 1 درنة ദർന 163,351 19,630 2 الجبل الاخضر അൽ ജബാൽ അൽ അക്ദാർ 206,180 7,800 3 المرج അൽ മാർജ് 185,848 10,000 4 بنغازي ബെൻഗസി 670,797 43,535 5 الواحات അൽ വഹാത് 177,047 6 الكفرة അൽ കഫ്റ 50,104 483,510 7 سرت സുർട് 141,378 77,660 8 مرزق മർസുഖ് 78,621 349,790 22 سبها സാഭാ 134,162 15,330 19 وادي الحياة വാഡി അൽ ഹായ 76,858 31,890 20 مصراتة മിസ്റാത 550,938 9 المرقب മുർഖബ് 432,202 10 طرابلس ട്രിപ്പോളി 1,065,405 11 الجفارة ജഫാറ 453,198 1,940 12 الزاوية സവിയ 290,993 2,890 13 النقاط الخمس നുഖാത് അൽഖംസ് 287,662 5,250 14 الجبل الغربي ജബൽ അൽഗർബി 304,159 15 نالوت നലൂത് 93,224 16 غات ഘാട്ട് 23,518 72,700 21 الجفرة അൽജുഫ്റ 52,342 117,410 17 وادي الشاطئ വാഡി അൽ ഷാത്തി 78,532 97,160 18 സാമ്പത്തികം The infrastructure of Libya's capital Tripoli has benefited from the country's oil wealth.
ട്രിപ്പോളിയിലെ പഴയ നഗരം.
(എൽ-മാഡിന എൽ-കാഡിമ), നഗര മധ്യത്തിൽ സ്ഥിതി ചെയ്യുന്നു, പ്രധാന വിനോദസഞ്ചാര കേന്ദ്രം.
ലിബിയയിലെ പ്രധാന വരുമാന മാർഗ്ഗം എണ്ണയാണ്.
മൊത്ത ആഭ്യന്തര ഉല്പാദനത്തിൻറെ നാലിലൊന്ന് ലഭിക്കുന്നത് എണ്ണ കയറ്റുമതിയിൽ കൂടിയാണ്.
ഉയർന്ന എണ്ണ വരുമാനവും കുറഞ്ഞ ജനസംഖ്യയും കാരണം ഉയർന്ന പ്രതിശീർഷവരുമാനം ലിബിയക്കുണ്ട്.
തന്മൂലം ഉയർന്ന സുരക്ഷ നൽകുവാൻ ലിബിയൻ സംസ്ഥാനങ്ങൾക്ക് കഴിയുന്നു .
അയൽരാജ്യങ്ങളെ അപേക്ഷിച്ച് ലിബിയയിൽ പട്ടിണി കുറവാണ്.
മോശം കാലാവസ്ഥയും നിലവാരം കുറഞ്ഞ മണ്ണും കാരണം ലിബിയയിൽ കൃഷി ബുദ്ധിമുട്ടാണ്.
അതിനാൽ രാജ്യത്ത് വേണ്ട ഭക്ഷണത്തിൻ എഴുപത്തഞ്ച് ശതമാനവും ഇറക്കുമതി ചെയ്യുകയാണ് ചെയ്യുന്നത്.
കുടിവെള്ളത്തിന്റെ ലഭ്യത കുറവായതിനാൽ രാജ്യത്തെ 28 ശതമാനം പേർ കുടിവെള്ളം ലഭിക്കാൻ ബുദ്ധിമുട്ടുന്നു .
ലിബെറെൽ ഡെമെക്രാറ്റിക് പാർട്ടി (ജപ്പാൻ) ഇംഗ്ലീഷ് വിലാസം https://ml.wikipedia.org/wiki/Liberal_Democratic_Party_(Japan)
ജപ്പാനിലെ ഏറ്റവും വലിയ രാഷ്ട്രീയ പാർട്ടിയാണ് ലിബെറെൽ ഡെമെക്രാറ്റിക് പാർട്ടി ( LDP ).
ഒരു യാഥാസ്തിക വലതു പക്ഷ പാർട്ടിയാണ് ഇത്.
ജപ്പാനിൽ ഏറ്റവും കൂടുതൽ കാലം അധികാരം കയ്യാളിയതും എൽ.ഡി.പി ആണ്.
ലിബെറെൽ ഡെമെക്രാറ്റിക് പാർട്ടിയുടെ ഷിൻസോ ആബേ ആണ് ഇപ്പോഴത്തെ ജപ്പാൻ പ്രധാന മന്ത്രി.
ലിബറാച്ചി
പിയാനിസ്റ്റ് , ഗായകൻ, അഭിനേതാവ് എന്നീ നിലകളിൽ പ്രശസ്തനായിരുന്നു ലിബറാച്ചി (1 മേയ് 16, 1919 - ഫെബ്രുവരി 4, 1987- വിസ്കോൺസിൻ ).
വ്ലാഡിസ്യൊ വാലന്റിനോ ലിബറാച്ചി എന്നായിരുന്നു അദ്ദേഹത്തിന്റെ മുഴുവൻ  പേര്.
നാലു പതിറ്റാണ്ടുകളോളം സംഗീതകച്ചേരികൾ, റെക്കോർഡിങ്ങുകൾ, ടെലിവിഷൻ പരിപാടികൾ, ചലച്ചിത്രം,എന്നീ രംഗങ്ങളിൽ ലിബറാച്ചി നിറഞ്ഞുനിന്നു.1950 മുതൽ 1970 വരെയുള്ള  പ്രശസ്തിയുടെ ഉച്ചാവസ്ഥയിൽ ലിബറാച്ചി വിനോദവ്യവസായ രംഗത്ത് ഏറ്റവും പ്രതിഫലം കൈപറ്റുന്ന കലാകാരന്മാരിലൊരാളായിരുന്നു.
അദ്ദേഹത്തിന്റെ പിതാവ് സാൽവത്തോർ  ലിബറാച്ചി  മദ്ധ്യഇറ്റലിയിലുള്ള ഫോർമാസിയയിൽ നിന്നുമുള്ള ഒരു കുടിയേറ്റക്കാരനും അദ്ദേഹത്തിന്റെ മാതാവ് ഫ്രാൻസിസ് ഷുകോവ്സ്ക പോളിഷ് വംശജയുമാണ്.
1987 ൽ കാലിഫോർണിയയിലെ പാം സ്പ്രിങ്ങ്സിൽ വച്ച് എയ്ഡ്സ് ബാധയെത്തുടർന്നുള്ള ന്യൂമോണിയ ബാധിച്ച് ലിബറാച്ചി അന്തരിച്ചു.
റോബിൻ വാറൻ ഇംഗ്ലീഷ് വിലാസം https://ml.wikipedia.org/wiki/Robin_Warren
റോബിൻ വാറൻ (ജനനം. ജൂൺ 11, 1937, അഡലെയ്ഡ്‌, ഓസ്ട്രേലിയ ) വൈദ്യശാസ്ത്രത്തിനുള്ള 2005ലെ നോബൽ സമ്മാന ജേതാവാണ്‌.
ഉദര സംബന്ധമായ അൾസറിനു കാരണമായ 'ഹെലിക്കൊബാക്ടർ പൈലൊറി' എന്ന ബാക്ടീരിയയെ സംബന്ധിച്ച ഗവേഷണത്തിനാണ്‌ റോബിനും സഹഗവേഷകൻ ബാരി മാർഷൽക്കും നോബൽ സമ്മാനം ലഭിച്ചത്‌.
എരിവും അമ്ലഗുണവും കൂടുതലുള്ള ഭക്ഷണ പദാർഥങ്ങളുടെ അമിത ഉപയോഗവും മാനസിക സമ്മർദ്ദവുമാണ്‌ അൾസറിനു കാരണം എന്നതായിരുന്നു വർഷങ്ങളായി നിലനിന്നിരുന്ന വിശ്വാസം.
എന്നാൽ ബാരിയുടെയും റൊബിന്റെയും ഗവേഷണ ഫലങ്ങൾ അൾസറിന്റെ ചികിത്സാ രംഗത്ത്‌ വിപ്ലവകരമായ മാറ്റങ്ങൾ സൃഷ്ടിച്ചു.
ഹെലിക്കൊബാക്ടർ പൈലൊറിയെ കണ്ടെത്താനുള്ള ചികിത്സാ രീതി വികസിപ്പിച്ചെടുത്തതാണ്‌ റോബിൻ വാറന്റെ സുപ്രധാന നേട്ടം. 'യൂറിയ ബ്രീത്ത്‌ ടെസ്റ്റ്‌' എന്നറിയപ്പെടുന്ന ഈ രോഗനിരീക്ഷണ സംവിധാനം അൾസറിനുള്ള ചികിത്സയെ എളുപ്പമാക്കി.
റോബിൻ ശർമ്മ ഇംഗ്ലീഷ് വിലാസം https://ml.wikipedia.org/wiki/Robin_Sharma
ഇന്ത്യൻ വംശജനായ കനേഡിയൻ പൗരത്വമുള്ള അഭിഭാഷകനും,എഴുത്തുകാരനുമാണ് റോബിൻ ശർമ്മ .
(ജ:1964).
നേതൃത്വപരിശീലനക്യാമ്പുകളും റോബിൻ ശർമ്മ നടത്തിവരുന്നു.
റോബിൻ ശർമ്മ 15 ഗ്രന്ഥങ്ങളോളം പ്രസിദ്ധീകരിച്ചിട്ടുണ്ട്.
The Monk Who Sold His Ferrari എന്ന പുസ്തകം 3 ദശലക്ഷം കോപ്പികൾ വിറ്റഴിഞ്ഞിട്ടുണ്ട്.
വ്യവസായ സ്ഥാപനങ്ങൾക്കുവേണ്ടി ശില്പശാലകളും,പ്രഭാഷണങ്ങളും ,പരീശീലനപരിപാടികളും അദ്ദേഹം നടത്തിവരുന്നുണ്ട്.
കൂടാതെ ടെലിവിഷൻ പരിപാടികളിലും,റേഡിയോ പ്രഭാഷണങ്ങളും ഏർപ്പെട്ടിരിയ്ക്കുന്ന ശർമ്മയ്ക്ക് ഗോൾഡൻ ഗാവൽ പുരസ്ക്കാരം നൽകപ്പെടുകയുണ്ടായി.
അവലംബം പ്രസിദ്ധീകരണങ്ങൾ The Monk Who Sold His Ferrari (1997) Who Will Cry When You Die: Life Lessons from the Monk Who Sold His Ferrari (1999) The Leader Who Had no Title Family Wisdom from the Monk Who Sold His Ferrari  (2003) The Saint, the Surfer, and the CEO: A Remarkable Story About Living Your Heart's Desires (2003) Leadership Wisdom from the Monk Who Sold His Ferrari (2003) Discover Your Destiny with the Monk Who Sold His Ferrari  (2004) MegaLiving!
The Gandhi Factor Begin Within പുറംകണ്ണികൾ Official Website Archived 2016-11-24 at the Wayback Machine .
റോബിൻ റൈറ്റ് ഇംഗ്ലീഷ് വിലാസം https://ml.wikipedia.org/wiki/Robin_Wright
റോബിൻ ഗെയ്ൽ റൈറ്റ് (ജനനം ഏപ്രിൽ 8, 1966) ഒരു അമേരിക്കൻ നടിയും സംവിധായികയുമാണ്.
ഏഴ് പ്രൈം ടൈം എമ്മി അവാർഡിന് നാമനിർദ്ദേശ പത്രിക സ്വീകരിക്കുകയും കൂടാതെ ഗോൾഡൻ ഗ്ലോബ് അവാർഡും ടെലിവിഷൻ രംഗത്തെ അഭിനയത്തിന് സാറ്റലൈറ്റ് അവാർഡും നേടിയിട്ടുണ്ട്.1984 മുതൽ 1988 വരെ എൻ.ബി.സി ഡേ ടൈം സോപ്പ് ഓപ്പറയായ സാന്താ ബാർബറ യിൽ കെല്ലി കാപ്വെൽ എന്ന സാങ്കല്പിക കഥാപാത്രം ശ്രദ്ധിക്കപ്പെട്ടു.1987 -ൽ ദ് പ്രിൻസസ് ബ്രൈഡ് (1987) എന്ന റൊമാന്റിക് കോമഡി ഫാന്റസി സാഹസിക സിനിമയിൽ അഭിനയിച്ചിരുന്നു.
റൈറ്റ് കോമഡി നാടകമായ ദി മറൈൻ ഗംമ്പ് (1994), റൊമാന്റിക് നാടക മെസ്സേജ് ഇൻ എ ബോട്ടിൽ (1999), സൂപ്പർഹീറോ ഡ്രാമ  ത്രില്ലർ അൺബ്രേക്കബിൾ (2000), ദ കോൺസ്പിറേറ്റർ (2010), ജീവചരിത്ര സ്പോർട്ട്സ് സിനിമയായ മണിബോൾ (2011), ദ ഗേൾ വിത്ത് ദി ഡ്രാഗൺ ടാട്ടൂ (2011), ജീവചരിത്രഡ്രാമ എവറസ്റ്റ് (2015), സൂപ്പർഹീറോ ചിത്രം വണ്ടർ വുമൻ (2017) നിയോ-നോയ്ർ ശാസ്ത്ര ഫിക്ഷൻ ചലച്ചിത്രം ബ്ലെയ്ഡ് റണ്ണർ 2049 (2017) എന്നിവയിൽ അഭിനയിച്ചിരുന്നു.
Golden Globe Award for Best Actress – Television Series Drama Gold Derby Award for Best Actress in a Drama Series Satellite Award for Best Actress – Television Series Drama Nominated – Critics' Choice Television Award for Best Actress in a Drama Series (2014, 2016, 2018) Nominated – Golden Globe Award for Best Actress – Television Series Drama (2015–2016) Nominated – Gold Derby Award for Best Actress in a Drama Series (2014–2015) Nominated – Online Film and Television Association Award for Best Actress in a Drama Series (2013–2016) Nominated – Primetime Emmy Award fo
r Outstanding Lead Actress in a Drama Series (2013–2017) Nominated – Primetime Emmy Award for Outstanding Drama Series Nominated – Producers Guild of America Award for Best Episodic Drama Nominated – Satellite Award for Best Actress – Television Series Drama (2015–2016) Nominated – Screen Actors Guild Award for Outstanding Performance by a Female Actor in a Drama Series (2015–2017) Nominated – Screen Actors Guild Award for Outstanding Performance by an Ensemble in a Drama Series (2015–2016) പുരസ്കാരങ്ങളും നാമനിർദ്ദേശങ്ങളും ഇവയും കാണുക List of American film actresses List of Santa Barbara cast and characters അവലംബം പുറം കണ്ണികൾ Robin Wright Penn എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Robin Wright Robin Wright ടി.സി.എം. മൂവി ഡേറ്റാബേസിൽ Robin Wright ഓൾ മൂവി വെബ്‌സൈറ്റിൽ Robin Wright Fansite
റോബിൻ ഹുഡ് Robin Hood statue in Nottingham
ഇംഗ്ലണ്ടിലെ നാടോടിക്കഥകളിലെ ഒരു നായകനാണ് റോബിൻ ഹുഡ് .
റിച്ചാർഡ്‌ രാജാവിന്റെ കീഴിൽ സൈനിക നേതാവും സമർത്ഥനായ അമ്പെയ്ത്തുകാരനുമായിരുന്ന റോബിൻ പിന്നീട് രാജാവിനോട് തെറ്റുകയും ഒരു റിബൽ ആവുകയും ചെയ്തു എന്നാണ് കഥ.
രാജകീയ സമ്പത്തുകൾ കൊള്ളയടിച്ചു ജനങ്ങൾക്ക്‌ നൽകുന്ന ഒരു നല്ലവനായ ഒരു കൊള്ളക്കാരൻ എന്ന പരിവേഷമാണ് റോബിൻ ഹുഡിനുള്ളത്.
നോട്ടിംഗ് ഹാം എന്ന സ്ഥലത്താണ് റോബിൻ ഹുഡ് ജീവിച്ചിരുന്നത്.
12ആം നൂറ്റാണ്ടിൽ യഥാർത്ഥത്തിൽ ജീവിച്ചിരുന്ന റോബിൻ ലോങ്സ്ട്രൈഡ് ആണ് പിന്നീട് റോബിൻ ഹുഡ് ആയത് അവലംബം ↑ The Child Ballads 117 " A Gest of Robyn Hode " (c. 1450) "Whan they were clothed in Lincoln Green"
റോബിൻ വില്യംസ് ഇംഗ്ലീഷ് വിലാസം https://ml.wikipedia.org/wiki/Robin_Williams
പ്രശസ്തനായ ഹോളിവുഡ് നടനായിരുന്നു റോബിൻ വില്യംസ് (21 ജൂലൈ 1951 –  11 ഓഗസ്റ്റ് 2014).
1997ൽ മികച്ച സഹനടനുള്ള ഓസ്‌കർ അവാർഡ് ലഭിച്ചു.
അഭിനയം തൽക്ഷണം മെച്ചപ്പെടുത്തുന്നതിനും ബഹുവിധമാന വേഷങ്ങളിൽ നാടകീയമായതും ഹാസ്യാത്മകവുമായ രീതിയിൽ അദ്ദേഹം അഭിനയിച്ചു.
സിനിമാ ചരിത്രത്തിലെ ഏറ്റവും നല്ല ഹാസ്യനടന്മാരിലൊരാളായി അദ്ദേഹത്തെ പരിഗണിക്കുന്നു.
പോപ് ഐ (1980) എന്ന ചലച്ചിത്രത്തിലെ അഭിനയത്തിനു ശേഷം റോബിൻ കലാമൂല്യവും വിജയകരവുമായ നിരവധി മറ്റു ചിത്രങ്ങളിലും അഭിനയിച്ചു.
ദ വേൾഡ് അക്കോഡിങ്ങ് റ്റു ഗാർപ് (1982), മോസ്കോ ഓൺ ദ ഹഡ്സൺ (1984) ഗുഡ് മോണിങ്ങ് വിയറ്റ്നാം(1987) ഡെഡ് പോയെറ്റ്സ് സൊസൈറ്റി (1989) അവേക്കനിങ്ങ്സ് (1990), ദ ഫിഷർ കിങ്ങ് (1991), പാച്ച് ആഡംസ് (1998) വൺ ഔർ ഫോട്ടൊ (2002), വേൾഡ്സ് ഗ്രേറ്റസ്റ്റ് ഡാഡ് (2009) എന്നിവയാണവ.